laion/Wikipedia-Exotic huggingface dataset:
Akontios

Akontios (vanakreeka keeles: Ἀκόντιος, ladina Acontius) oli vanakreeka mütoloogias Keose saarelt pärit kena nooruk, kes Delose saarel peetud Artemise pidustustel nägi Artemise templis istumas Ateenast pärit Kydippet ning armus neidu. Noormees tahtis neidu võita kavalusega, ta kirjutas õunale sõnad: "Ma vannun Artemise templi juures, et abiellun Akontiosega" ja veeretas õuna neiu jalge ette. Kydippe võttis õuna üles ja luges kirjutatud sõnad antiikaja kombe kohaselt valjusti ette. Kuid vande lugemine templis või selle lähedal tähendas jumala või jumalanna tunnistajaks kutsumist ja viitas soovile, et äsja loetu läheks täide. Mõistes oma sõnade tähendust, kohtles neiu siiski Akontiost tõrjuvalt. Ning kuigi Kydippe oli hiljem rohkem kui üks kord kihlatud, ei õnnestunud tal abielluda, sest ta haigestus alati enne pulmi. Delfi oraakel teatas lõpuks Kydippe isale, et neiu haiguste põhjuseks on solvunud jumalanna viha ja soovitas tüdrukul oma kohustust täita. Seepeale nõustus Kydippe isa, et tüdruk abiellub Akontiosega. Teemat on kasutanud Kallimachos ja Ovidius, samuti mõned kaasaja ooperiloojad. Antiigileksikon. Kirjastus Valgus. Tallinn 1983, lk. 25. Aristaenetos, epistolograaf. Kirjad.
Raimo Maasik

Raimo Maasik on Rakvere Riigigümnaasiumi füüsikaõpetaja. Ühtlasi õpetab ta ka Rakvere Põhikoolis füüsikat 8.-9. klassile. Raimo Maasik võitis aastal 2023. aasta gümnaasiumiõpetaja auhinna. Mihailov, Siim (7. oktoober 2023). "Aasta gümnaasiumiõpetajaks valiti Raimo Maasik". Virumaa Teataja. Vaadatud 30. jaanuaril 2024.
Moritz Posse (1699–1734)

Moritz Posse (1699–1734) oli Possede aadlisuguvõsast pärit mõisaomanik ja Pärnu sillakohtunik, kellele kuulusid Abja, Kaubi, Laatre ja Veelikse mõis. Moritz Posse sündis 1699. aastal Lennart Posse ja Anna Elisabeth Posse (sünninimega von Stryk) peres. Moritz Posse abiellus 1721. aastal Anna Charlotta von Güntersbergiga. Abielust sündis kolm last: Anna Elisabeth, Karl Magnus ja Eberhard Gustav. "Moritz Lennartsson Posse". Vaadatud 30.01.2024. "Posse af Säby no. 57". Tab 24. Vaadatud 30.01.2024.
1980. aasta NSV Liidu meistrivõistlused rahvusvahelises kabes

XXVI NSV Liidu meistrivõistlused rahvusvahelises kabes peeti Odessas 1980. aastal.
Ulrichskirchen-Schleinbach

Ulrichskirchen-Schleinbach on vald (Marktgemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Unterstinkenbrunn

Unterstinkenbrunn on vald (Gemeinde) Austrias Alam-Austria liidumaal Mistelbachi ringkonnas. Unterstinkenbrunn oli viiuldaja Johann Hummeli, helilooja Johann Nepomuk Hummeli isa, kodulinn. Unterstinkenbrunni on mainitud Franzl Langi laulus "Lach-Jodler". Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Tarvo Vaarmets

Tarvo Vaarmets (sündinud 24. jaanuaril 1982 Kuressaares) on eesti majandusteadlane, raamatute autor ja investor. Tarvo Vaarmetsa teadustöid on avaldatud näiteks teadusajakirjas Review of Finance. Tema uurimisvaldkond on käitumuslik rahandus. 2019. aastal kaitses ta Tallinna Tehnikaülikoolis filosoofiadoktori kraadi rahanduse erialal väitekirjaga "Investor Decisions and the Path to the Stock Market". Tarvo Vaarmetsa põhiautorlusega investorite käitumise uurimus "How does learning and education help to overcome the disposition effect?" valiti 2020. aastal EFA (European Finance Association) teadusajakirja Review of Finance parima investeerimisalase uurimuse teaduspreemia (Spängler-IQAM award for Best Investments Paper) finalistiks. Tema doktoritöö pälvis üliõpilaste teadustööde riikliku konkursi peapreemia (2020). Ta on kahel korral pälvinud ka Eesti Panga Teaduspreemia (2014 ja 2016). Ta on elu- ja rahatarkuse raamatu “Elumõnust ja rahajanust” autor. Ta on ka investeerimistriloogia kaasautor ja toimetaja. Triloogia moodustavad rahatarkuse õpikud “Rahaedu põhimõtted,” “Investeerimisedu põhimõtted,” ja “Investeerimisedu meistriklass.” TalTech Digikogu. Doctoral thesis of Tarvo Vaarmets
Plėnakiai

Plėnakiai (žemaidi Plienakē) on küla Leedus Mažeikiai rajoonis Tirkšliai vallas. Külas on kaks kalmistut. Plėnakiaid on esmamainitud 1738. aastal; toona oli külas kaheksa talu. Esimesel Leedu iseseisvusperioodil tegutses külas Leedu Kommunistliku Partei osakond, aastal 1922 peeti seal Mažeikiai rajooni parteikonverents. 1934. aastal anti seal välja partei piirkondliku ajalehe Žemaitijos tiesa esimene number. Tol perioodil oli külas ka algkool. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022.  Plėnakiai – pildid, videod ja helifailid Wikimedia Commonsis Küla Mažeikiai piirkonna entsüklopeedias
Keit Fomotškin

Keit Fomotškin (sündinud 4. oktoobril 1981) on Eesti kodanikuaktivist ja koolijuht. Fomotškin lõpetas põhikooli Haanja-Ruusmäe Põhikoolis ja omandas seejärel keskhariduse Võru Kesklinna Koolis majandussuuna klassis. Tal on bakalaureusekraad Tartu Ülikoolist mitme aine õpetajana (inimeseõpetus ja ajalugu) ning magistrikraad haridusjuhtimise erialal. Ta on lõpetanud ka Võru Muusikakooli kandle erialal.[viide?] Aastatel 2007–2009 töötas ta Riigikantseleis rahvastikuminister Urve Palo büroo juhatajana.[viide?] Ta on olnud aastatel 2010–2023 sotsiaalse ettevõtte Terve Eesti Sihtasutus tegevjuht ja koalitsiooni "Ettevõtted HIV vastu" eestvedaja. Aastatel 2014–2021 oli ta noorte arenguprogrammi SPIN tegevjuht. Olle olnud ka antud organisatsiooni asutaja ja käivitaja.[viide?] Ta on Saku Gümnaasiumi koolijuht alates 2021. aasta augustist.[viide?]
Eesti kalade punane nimestik

Alljärgnevas on 2017–2019 seisuga Eesti kalade punane nimestik. LK I, II, III – looduskaitse kategooria. Piirkonnas välja surnud (Regionally extinct, RE) Kriitilises seisundis (Critically endangered, CR) Väljasuremisohus (Endangered, EN) Ohualtid (Vulnerable, VU) Ohulähedased (Near threatened, NT) Soodsas seisundis (Least concern, LC) Puuduliku andmestikuga (Data deficient, DD) Mittehinnatavad (Not applicable, NA) Hindamata (Not evaluated, NE) Siia kuulub 2 liiki. Acipenser oxyrinchus – atlandi tuur, LK III Acipenser sturio – tuur, LK III Siia kuulub 3 liiki. Anguilla anguilla – angerjas Coregonus lavaretus subsp. lavaretus – merisiig Coregonus lavaretus subsp. maraenoides – peipsi siig Siia kuulub 1 liik. Salmo salar – lõhi Siia kuulub 5 liiki. Coregonus albula – rääbis Osmerus eperlanus subsp. morpha spirinchus – peipsi tint Rhodeus amarus – euroopa mõrukas Silurus glanis – säga, LK II Thymallus thymallus – harjus, LK III Siia kuulub 6 liiki. Aspius aspius – tõugjas, LK II Cottus gobio – võldas, LK III Lumpenus lampretaeformis – suttlimusk Misgurnus fossilis – vingerjas, LK III Osmerus eperlanus – meritint Salmo trutta subsp. fario – jõeforell Siia kuulub 34 liiki. Cobitis taenia – hink, LK III Salmo trutta subsp. trutta – meriforell Siia kuulub 14 liiki. Siia kuulub 22 liiki. Siia kuulub 15 liiki. https://kliimaministeerium.ee/eesti-punane-nimestik https://elurikkus.ee/lists/speciesListItem/list/drt101459479
Päikese kromosfäär

Päikese kromosfäär on Päikese atmosfääri suhteliselt jahedam siseosa, niinimetatud külm alumine atmosfäär. Kromosfäär paikneb fotosfääri ja üleminekutsooni vahel. Kromosfääri sisemine raadius on 696500 km, temperatuur 4500 Kelvinit ja tihedus 5 * 10 − 6 {\displaystyle 10^{-6}} kg/m³. https://teaduskool.ut.ee/sites/default/files/teaduskool/oppetoo/oppematerjal_astronoomia_tahtede_fyysika.pdf
Eesti limuste punane nimestik

Alljärgnevas on 2017–2019 seisuga Eesti limuste punane nimestik. LK I, II, III – looduskaitse kategooria. Piirkonnas välja surnud (Regionally extinct, RE) Kriitilises seisundis (Critically endangered, CR) Väljasuremisohus (Endangered, EN) Ohualtid (Vulnerable, VU) Ohulähedased (Near threatened, NT) Soodsas seisundis (Least concern, LC) Puuduliku andmestikuga (Data deficient, DD) Mittehinnatavad (Not applicable, NA) Hindamata (Not evaluated, NE) Siia kuulub 1 liik. Margaritifera margaritifera – ebapärlikarp, LK I Siia kuulub 1 liik. Vertigo geyeri – luha-pisitigu, LK III Siia kuulub 9 liiki. Bulgarica cana – põlis-keermetigu Pseudanodonta complanata – eba-järvekarp Rivicoliana rivicola Truncatellina cylindrica – sale lootigu Truncatellina costulata – hammas-lootigu Vertigo angustior – vasakkeermene pisitigu, LK III Vertigo geyeri – luha-pisitigu, LK III Vertigo lilljeborgi – soo-pisitigu Zoogenetes harpa – rõõnetigu Siia kuulub 98 liiki. Helix pomati – viinamäetigu Unio crassus – paksukojaline jõekarp, LK II Siia kuulub 28 liiki. Vertigo genesii – väike pisitigu, LK III Siia kuulub 3 liiki. https://kliimaministeerium.ee/eesti-punane-nimestik https://elurikkus.ee/lists/speciesListItem/list/drt101459479
Galina Sillaste

Galina Georgijevna Sillaste (vene keeles Галина Георгиевна Силласте; sündinud 23. mail 1946 Elvas) on vene sotsioloog, filosoofiateaduste doktor, professor, Venemaa Föderatsiooni teeneline teadustegelane. Lõpetas Tallinna Tehnikaülikooli 1969. aastal. Hiljem töötas ta F. R. Kreutzwaldi nimelise Eesti NSV Riikliku Raamatukogus. 1983. aastal sai ta NSV Liidu Teaduste Akadeemias filosoofiakandidaadiks ja 1988. aastal kaitses ta doktoriväitekirja filosoofias. "Лекторий Библио-Глобуса" (vene). Торговый Дом «БИБЛИО-ГЛОБУС». Vaadatud 31. jaanuaril 2024.
Märts 2024

Märts 2024, kroonika. 2024. aasta märts algas reedel ja lõppes 31 ööpäeva hiljem pühapäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Alexander Stubb asus Soome presidendina ametisse. Moskvas maeti Borissovo kalmistule Aleksei Navalnõi. Glasgow's algasid kuni 3. märtsini kestvad 2024. aasta kergejõustiku sisemaailmameistrivõistlused. Bahreinis algas 2024. aasta Vormel 1 hooaeg. Haitis kuulutati välja eriolukord pärast seda, kui relvastatud jõugud vallandasid riigi pealinnas Port-au-Prince'is vägivalla ja asusid nõudma peaminister Ariel Henry tagasiastumist. Pärast võitu veebruaris toimunud üldvalimistel astus taas Pakistani peaministrina ametisse Shehbaz Sharif. Ungari presidendina astus ametisse Tamás Sulyok. Facebook kukkus kogu maailmas kokku. Rootsi sai NATO 32. liikmeks. USA-s Los Angeleses jagatakse 96. korda välja Oscarid. Portugalis toimusid parlamendivalimised. Venemaal toimusid presidendivalimised. Kanadas Montréalis algasid iluuisutamise maailmameistrivõistlused. Rünnak Crocus City Hallis: Venemaal Krasnogorskis Crocus City Hallis toimus terrorirünnak. Francis Scott Key silla purunemine Mamatlakala bussiõnnetus Reuters (12. veebruar 2024). "Finland's presidential election won by ex-prime minister Alexander Stubb". CNN (inglise). Vaadatud 5. märtsil 2024. "Putin foe Alexei Navalny is buried in Moscow as thousands attend under a heavy police presence". AP News (inglise). 1. märts 2024. Vaadatud 5. märtsil 2024. "ÜLEVAADE ⟩ Jõukude riigipöördekatse tõukab puruvaest Haitit kodusõtta". maailm.postimees.ee. 7.3.2024. Vaadatud 08.03.2024 Capoot, Ashley (5. märts 2024). "Facebook, Threads and Instagram are down for some users". CNBC (inglise). Vaadatud 5. märtsil 2024. Duffy, Clare (5. märts 2024). "Facebook and Instagram outage: Widespread disruption affects services | CNN Business". CNN (inglise). Vaadatud 5. märtsil 2024. "ISU iluuisutamise maailmameistrivõistlused 2024 Montrealis". Uisuliidu koduleht. Vaadatud 19. märtsil 2024. Smith, Benedict; Thornycroft, Peta (28. märts 2024). "Girl, 8, only survivor after South Africa bus crash kills 45". The Telegraph (Briti inglise). ISSN 0307-1235. Vaadatud 3. aprillil 2024.
Haas

Haas on perekonnanimi. Saksamaal oli perekonnanime Haas kandjaid 2014. aastal üle 75000 isiku. Ameerika Ühendriikidesel oli sellenimelisi isikuid ligi 50000 Austrias üle 12400, Prantsusmaal ligi 7000, Brasiilias üle 6000. 2023. aasta 1. jaanuari seisuga oli Eestis perekonnanimi Haas 223 inimesel: 108 mehel ja 115 naisel. Perekonnanimede levikult oli Haas meeste puhul 739. kohal ja naiste puhul 759. kohal. Kõige levinum oli perekonnanimi Haas vanuserühmas 10–14, kus neid on 10 000 elaniku kohta 2,06. Nimi oli kõige sagedasem Rapla maakonnas, kus sellist nime kandis maakonna 10 000 elaniku kohta 7,65 inimest. 19. sajandi algul pandi pärisorjusest vabastamise käigus talupojale Võrumaal Kanepi kihelkonnas Erastvere mõisavallas nimeks Haas. Nimede eestistamisel võeti perekonnanimi Haas aastatel 1935–1939 kasutusele isikute poolt, kes kandsid varem nime Asbaum (2), Haan, Hannes ja Hase. Nimest Haas loobus 1936. aastal isik, kes võttis uueks nimeks Aas. Annika Haas, eesti fotograaf Eleriin Haas, eesti kõrgushüppaja (1992–) Gaëtan Haas, šveitsi jäähokimängija (1992–) Josef Haas, šveitsi murdmaasuusataja (1937–2024) Karl Haas, eesti sõjaväelane (surnud 1942) Karl-Friedrich Haas, endine saksa jooksja (1931–) Mario Haas, Austria endine jalgpallur (1974–) Mary Haas, ameerika keeleteadlane (1910–1996) Voldemar Haas, eesti maalikunstnik ja teatrikunstnik (1898–1982) Haas Surnames. Vaadatud 31. jaanuar 2024. Statistikaamet: Nimede statistika. Haas. Vaadatud 31. jaanuar 2024. Onomastika andmebaas. Nimede panemine: Haas. Onomastika andmebaas. Nimede eestistamine: (uus nimekuju): Haas. Onomastika andmebaas. Nimede eestistamine: (vana nimekuju): Haas. Haas statistikaameti andmebaasis
Hanson

See artikkel räägib perekonnanimest. Ansambli kohta vaata artiklit Hanson (ansambel). Hanson on perekonnanimi. Ameerika Ühendriikides oli perekonnanime Hanson kandjaid 2014. aastal üle 149 000 isiku. Inglismaal oli sellenimelisi isikuid üle 16 900, Kanadas üle 10 600 ja Nigeerias üle 10 000 isiku. 2023. aasta 1. jaanuari seisuga oli Eestis perekonnanimi Hanson 373 inimesel: 167 mehel ja 206 naisel. Perekonnanimede levikult oli Hanson meeste puhul 395. kohal ja naiste puhul 324. kohal. Kõige levinum oli perekonnanimi Hanson vanuserühmas 0–4, kus neid on 10 000 elaniku kohta 4,21. Nimi oli kõige sagedasem Pärnu maakonnas, kus sellist nime kandis maakonna 10 000 elaniku kohta 9,47 inimest. 19. sajandi algul pandi pärisorjusest vabastamise käigus talupoegadele Läänemaal Märjamaa ja Varbla kihelkonnas; Pärnumaal Karksi, Vändra ja Pärnu-Jaagupi kihelkondades; Harjumaal Kose, Hageri ja Keila kihelkondades; Viljandimaal Paistu kihelkonnas; Virumaal Väike-Maarja kihelkonnas; Tartumaal Tartu-Maarja kihelkonnas ning Järvamaal Ambla kihelkonnas 13 korral nimeks Hannson ja Hansohn (norm. Hanson). Nimede eestistamisel vahetati perekonnanimi Hanson aastatel 1935–1940 90 korral ära. Uutest võetud perekonnanimedest olid populaarsemad Alliksaar (3), Altvälja (2), Hainlo (2), Hansalu (5), Hanso (3), Heinsoo (3), Tammjärv (2), Toome (2), Vahemäe (5), Väliots (3). Esther Hanson, eesti pianist (1919–2013) Eve Hanson, eesti moedisainer (1969–) Hedvig Hanson, eesti laulja (1975–) Kaur Hanson, eesti turunduspraktik (1969–) Margus Hanson, eesti poliitik (1958–) Novella Hanson, eesti muusik ja lauluõpetaja (1953–) Paul Hanson, eesti sõjaväelane (1893–1942) Raimu Hanson, eesti ajakirjanik (1957–) Rein Hanson, eesti ajakirjanik ja filmimees (1948–2012) Hanson Surnames. Vaadatud 31. jaanuar 2024. Statistikaamet: Nimede statistika. Hanson Vaadatud 31. jaanuar 2024. Onomastika andmebaas. Nimede panemine: Hanson. Onomastika andmebaas. Nimede eestistamine: (vana nimekuju): Hanson. Hanson statistikaameti andmebaasis
Medžialenkė

Medžialenkė on küla Leedus Mažeikiai rajoonis Tirkšliai vallas. Külas on kalmistu. Küla lõunaosas on Medžialenkė järv pindalaga 7,5 hektarit, kust ammutatakse jütjat. Külas kasvab looduskaitsealune Medžialenkė tamm. Selle ümbermõõt on 6,2 ja kõrgus 22,6 meetrit. Arvatakse, et küla nimetus võib tuleneda järve nimest. See tuleneb omakorda sõnadest medžiai linko (puud painduvad). Rahvasuu räägib, et seal kandis olnud vanasti suured sood, kus tuul sai hoogu ja painutas puid. Medžialenkėt mainitakse esmakordselt aastal 1775 (Miedziolanki). Aastal 1867 olid sealsed maad riigi valduses. Stolõpini reformide ajal jagati sealsed riigireservis olnud maad venelastest maasoovijatele. Viekšniai pastoraadi eestvedamisel asusid leedulased neid ära ostma ja sinna talusid rajama. Aastal 1945 asutati Antanas Dovydauskase majas lugemisklubi, mille baasil aastal 1954 rajati külla raamatukogu (hiljem viidi see üle Užlieknė külla). Aastal 1948 moodustati külas Stalini Tee nime kandev kolhoos. Aastal 1955 rajati külla 150 kohaline lehmalaut, aastal 1983 aga 220 kohaga vasikalaut. Aastal 1968 viidi külla elekter. Aastal 1922 avati külas algkool, mis kolm aastat hiljem õpilaste vähesuse tõttu suleti. Juba aastal 1930 sai küla taas algkooli, mis ei olnud aga iseseisev - tegemist oli Užlieknė algkooli filiaaliga. Aastal 1949 muudeti Užlieknė kool põhikooliks, Medžialenkė filiaal jätkas aga alghariduse andmist. Aastal 1954 sealne kool suleti. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. https://www.geoportal.lt/map/ Užlieknė fotografijose. - Užlieknė, 2004. - Lk. 17.  Medžialenkė – pildid, videod ja helifailid Wikimedia Commonsis Küla Mažeikiai piirkonna entsüklopeedias
Püütia mängud

Püütia mänge peeti iga nelja aasta järel Apolloni auks Delfi lähedal, auhinnaks loorberipärg.
Nemea mängud

Nemea mänge peeti iga kahe aasta järel Zeusi auks Nemea lähedal, auhinnaks selleripärg. Nemea mängud olid ühed panhelleni mängudest.
Isthmose mängud

Isthmose mänge peeti iga kahe aasta järel Poseidoni auks Korintose lähedal, auhinnaks männipärg.
Wildendürnbach

Wildendürnbach on vald (Gemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Carl von Numers

Carl von Numers (surnud 1701) oli Numersite aadlisuguvõsast pärit Rootsi sõjaväelane ja ooberstleitnant, kes osales Põhjasõjas. Carl von Numers sündis Uttringe mõisas Lorentz von Numersi ja Margaretha Focki perekonda. 1680. aastal liitus Numers vabatahtlikult Ihukaitserügemendiga, kus sai kaks aastat hiljem seersandi auastme. 1688. aastal sai ta leitnandiks ning viis aastat hiljem rügemendi kortermeistriks ja siis kapteniks. 1699. aastal ülendati ta majoriks. 1700. aastal osales Numers Karl XII sõjakäigus Taani vastu. Narva lahingus juhatas ta kaardiväe pataljoni. 1701. aastal ülendati ta ooberstleitnandiks. Carl von Numers suri sama aasta 8. augustil Lübeckis. Carl von Numers abiellus 1689. aastal Christina Påhliga ning peale tema surma 1697. aastal Gundborg Elisabeth Fägerstiernaga. Esimesest abielust sündis kolm last (Hedvig Eleonora, Margaretha Christina ja Charlotta Ulrika) ning teisest kaks (Christina Elisabeth ja Carl). "Von Numers No.596". Tab 30. Vaadatud 31.01.2024. "Carl von Numers". Vaadatud 31.01.2024. "Karl XII:s officerare. Biografiska anteckningar". Von Numers, Carl. Vaadatud 31.01.2024. Kelch, Christian (2009). Liivimaa kroonika järg. Tartu: Eesti Ajalooarhiiv. Lk 115.
Wilfersdorf

Wilfersdorf on vald (Marktgemeinde) Austrias Alam-Austria liidumaal Mistelbachi ringkonnas. Seal asub Wilfersdorfi loss. Esimene registreeritud viide on 1514. aastast. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Spurganai

Spurganai (žemaidi Spurganē) on küla Leedus Mažeikiai rajoonis Tirkšliai vallas. Küla asub Viešetė jõe ääres. Küla territooriumile jääb Geidžiai kalmistu. Asula nimi tuleneb isikunimest Spurgana. Kohaliku legendi kohaselt tuleneb nimi sellest, et seal kasvatati vanasti humalat. Sealsed humalakäbid (spurgas) olid eriti uhked. Küla mainiti esmakordselt aastal 1569, mil see kuulus Tirkšliai mõisale. Viešetė jõel oli ka vesiveski ja paisjärv. Aastal 1954 vahistati külas kolm Leedu metsavenda. Muinsuskaitse all on Geidžiai kalmistu vanem osa, mis jääb administratiivselt küla piiridesse. Ka jääb küla administratiivpiiridesse üks kaitse all olev talu. Talukompleksist on kaitse all elumaja, ait, laut ja kuur, üks majandushoone kaitse all ei ole. Kompleks asub aadressil Tirkšlių g. 30. Elumaja on lihtne ühekorruseline mansardkorrusega ehitis, millel on dekoratiivne kahe poolega uks. Ait on ühekorruseline puidust hoone, millel on kõrvalehitis ja aidaesine. Kaitse all olev laut on maakividest vundamendiga puidust ehitis. Laut ise on L-kujulise põhiplaaniga. Ka kuur on maakividest vundamendiga ühekorruseline puithoone. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Feodalinių žemės valdų Lietuvoje inventorių aprašymas. V. Abramavičius. - Vilnius, 1963, lk. 49. Lietuvos gyventojų genocido ir rezistencijos tyrimo centro pranešimas, 2006 a. Geidžių kapinynas Tirkšlių etnoarchitektūrinė sodyba Tirkšlių etnoarchitektūrinės sodybos namas Tirkšlių etnoarchitektūrinės sodybos svirnas Tirkšlių etnoarchitektūrinės sodybos tvartas Tirkšlių etnoarchitektūrinės sodybos daržinė, vad. rėja Küla Mažeikiai piirkonna entsüklopeedias
Jan Paul van Hecke

Jan Paul van Hecke (sündinud 8. juunil 2000 Arnemuidenis) on Hollandi jalgpallur, kes mängib kaitsjana Inglismaa Premier League'i klubis Brighton & Hove Albion. Ta alustas klubikarjääri Hollandis. Hooajal 2019/20 debüteeris ta Hollandi esiliigaklubis NAC Breda. 2020. aasta septembris sõlmis ta lepingu kolmeaastase lepingu Brighton & Hove Albioniga. Hooajal 2020/21 oli ta Brighton & Hove Albionist laenul Hollandi kõrgliigaklubis SC Heerenveen ja hooajal 2021/22 Inglismaa esiliigaklubis Blackburn Rovers. 2022. aastal valiti ta ka Blackburn Roversi hooaja parimaks mängijaks. Brighton & Hove Albioni meeskonnas debüteeris Van Hecke lõpuks 24. augustil 2022 EFL Cup'i teises ringi mängus Forest Green Roversi vastu. Inglismaa kõrgliigas tegi ta debüüdi kolm päeva hiljem mängus Leeds Unitedi vastu. 2023. aasta juulis sõlmis ta Brighton & Hove Albioniga uue lepingu. Aastatel 2022–2023 mängis Van Hecke Hollandi kuni 21-aastaste koondises. Owen, Brian (10. september 2020). "Albion confirm deal - and line up a loan - for rising Dutch defender van Hecke". The Argus (inglise). Vaadatud 4. märtsil 2021. Sharpe, Rich. "Jan Paul van Hecke thanks fans as he is named player of the year". Lancashire Telegraph (inglise). Vaadatud 2. mail 2022. "Van Hecke signs new Brighton deal". 13. juuli 2023.